**2. számú függelék**

**MEGÁLLAPODÁS**

amely létrejött egyrészről **Kaposvár Megyei Jogú Város Önkormányzata** (adószám: 15731591-2-14, képviseli: Szita Károly polgármester) **7400 Kaposvár, Kossuth tér 1.** (a továbbiakban: Önkormányzat),

másrészről a **Kaposvári Rákóczi Bene Ferenc Labdarúgó Akadémia** (szervezet nyilvántartási száma: 14-02-0002286, képviseli: Gémesi Csaba elnök) **7400 Kaposvár, Cseri u. 14** (a továbbiakban: Akadémia) között az alulírott napon és helyen az alábbi feltételekkel:

1. A kaposvári 9341 hrsz-ú, „sporttelep” megnevezésű, természetben Kaposvár, Cseri u. 14. szám alatti ingatlan (a továbbiakban: Ingatlan) az Önkormányzat kizárólagos tulajdonát képezi, amit a 2012. november 08. napján létrejött használati megállapodás alapján az Akadémia határozatlan ideig térítésmentesen használ.
2. Felek rögzítik, hogy az Akadémia az Ingatlanon saját forrásból egy mindösszesen 88,7 m2 alapterületű öltöző-szaniter konténer együttest épített (a továbbiakban: Felépítmény), melyre a használatba vételi engedélyt a Kaposvári Járási Hivatal Építésügyi és Örökségvédelmi Hivatal SO-04/D/EOH/369-4/2015. ügyiratszámú határozatával 2015. február 20. napján megadta.
3. Jelen megállapodás aláírásával az Akadémia vállalja, hogy a Felépítményt térítésmentesen – átadás-átvételi jegyzőkönyvvel - az Önkormányzat tulajdonába adja az 1. pontban körülírt használati megállapodás megszűnése esetén. Az átadás-átvételi jegyzőkönyvbe rögzítésre kerülnek az átadott Felépítmény naturális és érték adatai. Az Akadémia vállalja a térítésmentes átadáshoz esetlegesen kapcsolódó ÁFA fizetési kötelezettség teljesítését.
4. A Felépítményt az 1. pontban körülírt ingatlan használati megállapodás fennállása alatt, az abban meghatározott feltételekkel az Akadémia használja és viseli üzemeltetési költségeit.
5. Szerződő felek megállapodnak abban, hogy az Akadémia nem igényelheti tulajdonjogának ingatlan-nyilvántartási bejegyzését a Felépítmény tekintetében. Az Akadémia a megvalósult Felépítményt nem idegenítheti el, nem adhatja más használatába és nem terhelheti meg.
6. Jelen megállapodás Kaposvár Megyei Jogú Város Közgyűlésének ……. önkormányzati határozatával jóváhagyásra került.

**Kaposvár, 2015. …………………...**

|  |  |  |
| --- | --- | --- |
| **…………………………………………** | | **………………………………………….** |
| **Kaposvár Megyei Jogú Város Önkormányzata** | | **Kaposvári Rákóczi Bene Ferenc Labdarúgó Akadémia** |
| **képviseli** | **pénzügyi ellenjegyző** | **képviseli** |
| **Szita Károly polgármester** | **Molnár György igazgató** | **Gémesi Csaba**  **elnök** |